Title: Hvidt støv
Description: I starten af november sidste år (2020) var vi vidne til en happening, som har vakt stor opmærksomhed både i landets brede medier og i kunstfaglige kredse. Begivenheden fandt sted på Det Kongelige Danske Kunstakademi, hvor en gruppe kunstnere under navnet Anonyme Billedkunstnere sammen med institutionsleder Katrine Dirckinck-Holmfeld fjernede en buste af Frederik V fra skolens festsal og sænkede den ned i Københavns havn. Det medførte en enorm virak både i institutionen, i det bredere kunstmiljø og den generelle offentlighed. En virak, der ikke har fokuseret på den koloniale fortid og dens fortsatte virkninger, sådan som Anonyme Kunstnere ellers tydeligt gør med deres aktion, men i stedet med en moralsk panik på det, der beskrives som ?destruktionen af historien?. En virak, der har afvist værket som ?vandalisme? og ?billedstorm?, mens den nægter at se værket som kunst. En virak, der har instrumentaliseret happeningen i en generel afvisning af kritik af den danske nationalistiske virkelighed som ?identitetspolitik?, drevet en mediejagt på kritiske studerende og søger at indføre yderligere politisk kontrol med Akademiet og kunsten generelt.00Såvel muligheden for kritik af nationalismen som muligheden for kritisk kunst trues i denne virak, der samtidig udstiller en eklatant mangel på kritisk faglighed. Dette vækkede et behov hos os for at reagere, hvilket vi gjorde ved at skabe et temanummer om busteaktionen på Public Square, som nu samles på skrift i denne antologi. Når vi gjorde det til et temanummer, er det fordi, vi også gerne ville brede emnet ud, så vi ikke alene diskuterede den konkrete aktion, men også tematikker, der er relevante i forlængelse af den: Hvilken kunsthistorisk kontekst, det giver mening at se busteaktionen i; den danske kolonihistorie og dens virkninger i dag; den rolle som skulpturerer, monumenter og kunst generelt har i kampen om brugen af historien i forskellige sammenhænge og bevægelser; og en kritik af den samtidige situation.
Subjects: Theft, Art, Imperialism, Culture, Public art